GREEK SUPREME COURT DECISION

Decision ID: 940/2024
Decision Number: 940
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Αλεξάνδρα Αποστολάκη Προεδρεύουσα Αρεοπαγίτη (η οποία ορίστηκε με την υπ'αριθμ.97/2024 πράξη της Προέδρου του Αρείου Πάγου), Σπυρίδωνα Κουτσοχρήστο, Γεώργιο Παπαγεωργίου - Εισηγητή, Φώτιο Μουζάκη και Αικατερίνη Χονδρορίζου, Αρεοπαγίτες. Συνήλθε σε δημόσια συνεδρίαση στο Κατάστημά του στις 29 Μαΐου 2024, με την παρουσία του Αντεισαγγελέως του Αρείου Πάγου Βασίλειου Παππαδά (γιατί κωλύεται ο Εισαγγελέας) και της Γραμματέως Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου Α. Χ. του Κ., κατοίκου ... και ήδη κρατούμενου στο Κ.Κ.Τρικάλων, ο οποίος δεν παραστάθηκε, για αναίρεση της υπ'αριθμ. 350/2023 αποφάσεως του Πενταμελούς Εφετείου Θεσσαλονίκης. Το Πενταμελές Εφετείο Θεσσαλονίκης με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 20 Νοεμβρίου 2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 1117/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναιρέσεως και να επιβληθούν τα έξοδα στον αναιρεσείοντα.

Judges: Αλεξάνδρα Αποστολάκη Σπυρίδωνα Κουτσοχρήστο, Γεώργιο Παπαγεωργίου - Φώτιο Μουζάκη, Αικατερίνη Χονδρορίζου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Αλεξάνδρα Αποστολάκη Προεδρεύουσα Αρεοπαγίτη (η οποία ορίστηκε με την υπ'αριθμ.97/2024 πράξη της Προέδρου του Αρείου Πάγου), Σπυρίδωνα Κουτσοχρήστο, Γεώργιο Παπαγεωργίου - Εισηγητή, Φώτιο Μουζάκη και Αικατερίνη Χονδρορίζου, Αρεοπαγίτες. Συνήλθε σε δημόσια συνεδρίαση στο Κατάστημά του στις 29 Μαΐου 2024, με την παρουσία του Αντεισαγγελέως του Αρείου Πάγου Βασίλειου Παππαδά (γιατί κωλύεται ο Εισαγγελέας) και της Γραμματέως Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου Α. Χ. του Κ., κατοίκου ... και ήδη κρατούμενου στο Κ.Κ.Τρικάλων, ο οποίος δεν παραστάθηκε, για αναίρεση της υπ'αριθμ. 350/2023 αποφάσεως του Πενταμελούς Εφετείου Θεσσαλονίκης. Το Πενταμελές Εφετείο Θεσσαλονίκης με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 20 Νοεμβρίου 2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 1117/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναιρέσεως και να επιβληθούν τα έξοδα στον αναιρεσείοντα.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Ι. Κατά τη διάταξη του άρθρου 512 παρ. 1 εδ. γ' του ΚΠοινΔ, ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους στο ακροατήριο του Δικαστηρίου του Αρείου Πάγου, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166 του ιδίου κώδικα, κατά δε τη διάταξη του άρθρου 514 εδ. α' του ίδιου Κώδικα, αν ο αναιρεσείων δεν εμφανιστεί, η αίτησή του απορρίπτεται, ως ανυποστήρικτη (Ολ. ΑΠ 4/1996). Εξαίρεση εισάγεται με τις διατάξεις των άρθρων 511 εδ. τελευταίο και 514 εδ. δ' Κ.Ποιν.Δ, κατά τις οποίες είτε εμφανισθεί είτε απολείπεται ο αναιρεσείων-κατηγορούμενος, αν κριθεί παραδεκτή η αίτηση αναίρεσης, ο Άρειος Πάγος α)παραθέτει το σχετικό άρθρο του ποινικού νόμου που εφαρμόστηκε στην προσβαλλόμενη απόφαση, αν αυτό δεν έχει παρατεθεί σε αυτή ή έχει παρατεθεί εσφαλμένα και β) εφαρμόζει αυτεπαγγέλτως τον επιεικέστερο νόμο που ισχύει μετά τη δημοσίευση της προσβαλλόμενης απόφασης. Από τις διατάξεις αυτές, σε συνδυασμό και προς εκείνη της παρ. 3 του άνω άρθρου 512 ΚΠΔ, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα για να παραστεί, η αίτηση αναίρεσης απορρίπτεται, ως ανυποστήρικτη και επιβάλλονται στον αναιρεσείοντα, τα δικαστικά έξοδα (ΑΠ 27/2024, ΑΠ 909/2023, 885/2023, ΑΠ 825/2023, ΑΠ 591/20233). ΙΙ. Στην προκείμενη περίπτωση, από το με ημερομηνία 14.12.2023 αποδεικτικό επίδοσης του Μπιλιάλη Παναγιώτη, προς τον αναιρεσείοντα Χ. Α. του Κ., προκύπτει ότι ο τελευταίος κλητεύθηκε από τον Εισαγγελέα του Αρείου Πάγου, με επίδοση στα χέρια του ιδίου, στο Σωφρονιστικό Κατάστημα Τρικάλων, της υπ' αριθμ. 170/19.4.2024 κλήσης, νόμιμα και εμπρόθεσμα, κατά τα άρθρα 155 παρ. 2 και 166 του ΚΠΔ, προκειμένου να παραστεί ο αναιρεσείων δια συνηγόρου στο ακροατήριο του Δικαστηρίου τούτου στη δικάσιμο της 14.2.2024, για να υποστηρίξει την κρινόμενη από 20.11.2023 αίτησή του, με την οποία ζητούσε την αναίρεση της 350/22.9.2023 καταδικαστικής απόφασης του Πενταμελούς Εφετείου Θεσσαλονίκης. Με την τελευταία αυτή απόφαση καταδικάσθηκε για απάτη με προξενηθείσα ζημία και αντίστοιχο περιουσιακό όφελος που υπερβαίνει το ποσό των 120.000 ευρώ (άρθρα 386 παρ. 1 3β ΠΚ και του επέβαλε ποινή κάθειρξης οκτώ (8) ετών. Κατά την ανωτέρω δικάσιμο αναβλήθηκε η συζήτηση της αίτησης για την αναφερόμενη στην αρχή της παρούσας δικάσιμο (29.5.2024). Συνεπώς, εφόσον ο αναιρεσείων δεν εμφανίστηκε κατ' αυτήν, όταν η υπόθεση εκφωνήθηκε στη σειρά της, ενώπιον του Δικαστηρίου τούτου, ούτε εκπροσωπήθηκε από πληρεξούσιο δικηγόρο, πρέπει, σύμφωνα με τα προαναφερθέντα, να απορριφθεί η κρινόμενη αίτηση αναίρεσης ως ανυποστήρικτη, εφ' όσον δεν συντρέχει περίπτωση αυτεπάγγελτης εφαρμογής επιεικέστερου νόμου, αφορώντος στην άνω αξιόποινη πράξη, για την οποία κηρύχθηκε ένοχος ο αναιρεσείων, που να ισχύει μετά τη δημοσίευση της προσβαλλόμενης απόφασης (άρθ. 514β' ΚΠΔ, ΑΠ 834/23, ΑΠ 136/2021, 204/2021), πρέπει η υπό κρίση αίτηση αναίρεσης να απορριφθεί ως ανυποστήρικτη. ΙΙΙ. Τέλος, πρέπει να επιβληθούν στον αναιρεσείοντα τα δικαστικά έξοδα της παρούσας δίκης (άρθρο 578 παρ. 1 του ΚΠΔ), κατά τα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 20.11.2023 αίτηση του Α. Χ. για αναίρεση της με αρ. 350/2023 απόφασης του Πενταμελούς Εφετείου Θεσσαλονίκης. Επιβάλλει σε βάρος του αναιρεσείοντος τα δικαστικά έξοδα, που ανέρχονται σε οκτακόσια (800) ευρώ. Κρίθηκε και αποφασίσθηκε στην Αθήνα στις 25 Ιουνίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 11 Ιουλίου 2024. Η ΠΡΟΕΔΡΕΥΟΥΣΑ

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 514 εδ. α', άρθρων 511 εδ. τελευτα, άρθρου 512, άρθρα 155 παρ. 2, άρθρα 386 παρ. 1, άρθρο 578 παρ. 1 του ΚΠΔ, άρθρου 514, άρθρων 511, άρθρα 386, άρθρο 578
Article Codes: ΠΚ|ΚΠΔ
Law References: nan
Total Articles Cited: 9

DATES MENTIONED: 14-12-2023|19-4-2024|14-2-2024|20-11-2023|22-9-2023|29-5-2024|29-05-2024|25-06-2024|11-07-2024

SOURCE: https://areiospagos.gr/nomologia/apofaseis_DISPLAY.asp?cd=567QF03BDJNCCGGGPMJUSS2C9QCFQH&apof=940_2024&info=ΠΟΙΝΙΚΕΣ -  Ζ